Aleksandar Tonev

Aleksandar Tonev (bil-Bulgaru: Александър Тонев; Elin Pelin, 3 ta' Frar 1990) huwa plejer tal-futbol Bulgaru li jilgħab bħala midfilder offensiv.

 Karriera 

Tonev kiber fit-timijiet taż-żgħażagħ ta' CSKA Sofia, u ddebbutta mat-tim tal-kbar fir-rebħa ta' 3–1 kontra Belasitsa Petrich fit-8 ta' Marzu 2008. Wara l-bejgħ ta' numru ta' plejers fis-sajf tal-2008, hu sab aktar opportunitajiet fit-tim. L-ewwel gowls ma' CKSA waslu fir-rebħa ta' 4–1 kontra Vihren Sandanski tat-22 ta' April 2009, fejn skorja doppjetta. Għall-istaġun 2009–10 ġie misluf lil Sliven sabiex jikseb aktar esperjenza. 

Nhar is-16 ta' Ġunju 2011, Tonev iffirma mal-klabb Pollakk ta' Lech Poznań fejn lagħab l-ewwel logħba bħala sostitut fid-29 ta' Lulju 2011, fil-konfront kontra ŁKS Łódź, mirbuħ 5–0. Fis-26 ta' Lulju 2012, Tonev sab ix-xibka għall-ewwel darba fl-Ewropa, hekk kif skorja l-uniku gowl fir-rebħa ġewwa darhom kontra l-klabb Ażerbajġan ta' Khazar Lankaran, valida għat-tieni rawnd ta' kwalifikazzjoni tal-Europa League.

Fis-7 ta' Ġunju 2013, Aston Villa ħabbru li kienu akkwistaw lil Tonev għas-somma ta' €3.2 miljun.

 Internazzjonali 

Tonev iddebutta mat-tim nazzjonali tal-Bulgarija fit-telfa ta' 1–0 kontra Wales fil-11 ta' Ottubru 2011. Nhar it-22 ta' Marzu 2013, skorja tliet gowls fil-logħba valida għall-kwalifikazzjoni għat-Tazza tad-Dinja 2014 kontra Malta, fir-rebħa ta' 6–0.

 Gowls internazzjonali  
Punteġġi u r-riżultati tal-Bulgarija qedgħin fil-lista xellugija.

 #  Data  Post  Avversarju  Punteġġ  Riżultat  Kompetizzjoni 1.  22 ta' Marzu 2013  Vasil Levski, Sofija, Bulgarija    1–0 6–0  Kwalifikazzjoni għat-Tazza tad-Dinja 2014 2.  22 ta' Marzu 2013  Vasil Levski, Sofija, Bulgarija    2–0 6–0  Kwalifikazzjoni għat-Tazza tad-Dinja 2014 3.  22 ta' Marzu 2013  Vasil Levski, Sofija, Bulgarija    5–0 6–0  Kwalifikazzjoni għat-Tazza tad-Dinja 2014

 Unuri 
 Klabb 

CSKA Sofia
 A PFG: 2007–08
 Tazza Bulgara: 2010–11
 Super Cup Bulgara: 2008

 Individwali 

 L-Aqwa Plejer Bulgaru Żagħżugħ tal-Istaġun: 2010–11 

 Referenzi 

 Ħoloq esterni 


Kategorija:Nies ħajjin
Kategorija:Twieldu fl-1990
Kategorija:Futbolers Bulgari
Kategorija:Plejers ta' PFC CSKA Sofia
Kategorija:Plejers ta' Lech Poznań
Kategorija:Plejers ta' Aston Villa FC